Амарилисът не цъфти, защото луковицата не се е изхранила добре преди периода на покой. Луковицата има нужда от период на покой ПОНЕ 8 седмици.Честа грешка е след прецъфтяване да се отреже не само цветоносът, но и листната маса. Тогава луковицата преминава директно в период на покой, но няма достатъчно сили, за да произведе нов цвят.Ако е цъфтял през зимата, трябва да се осигури достатъчно светлина за пълноценна фотосинтеза. Затова е препоръчително при първа възможност да се изнесе навън. Постепенно да се премести на слънчево място и да се даде възможност на листата да се развиват пълноценно.